“เถ้าแก่น้อยฯ”จะขาย IPO 80 ล้านหุ้น ใช้ขยายกำลังผลิต-ซื้อเครื่องจักร
"เถ้าแก่น้อยฯ"จะขาย IPO 80 ล้านหุ้น ใช้ขยายกำลังผลิต-ซื้อเครื่องจักร
27 เม.ย. 2558

สำนักงานคณะกรรมการกำกับหลักทรัพย์และตลาดหลักทรัพย์ เปิดเผยว่า บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) ได้ยื่น Filing version แรก เมื่อวันที่ 24 เมษายน 2558 เนื่องจากบริษัทฯจะเสนอขายหุ้นแก่ประชาชนเป็นครั้งแรก(IPO)จำนวน 80 ล้านหุ้น โดยเป็นหุ้นเพิ่มทุนของบริษัทฯเสนอขาย 45 ล้านหุ้น และกลุ่มผู้ถือหุ้นเดิมเสนอขาย 35 ล้านหุ้น โดยมีบล.เอเซีย พลัส เป็นปรึกษาทางการเงิน
วัตถุประสงค์ที่ใช้ในการระดมทุนในครั้งนี้ เพื่อใช้ในการลงทุนขยายกำลังการผลิตที่โรงงานแห่งใหม่ (สวนอุตสาหกรรมโรจนะ), ลงทุนซื้อเครื่องจักรในสายการผลิตใหม และเพิ่มเงินทุนหมุนเวียนของบริษัทฯ โดยบริษัทฯมีความประสงค์จะขอเข้าจดทะเบียนในตลาดหลักทรัพย์แห่งประเทศไทย (SET)
บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) ดำเนินธุรกิจผลิตและจำหน่ายสาหร่ายแปรรูปภายใต้ตราสินค้าของบริษัทฯ เอง โดยผลิตภัณฑ์ของบริษัทฯ แบ่งตามกรรมวิธีการผลิตได้เป็น 4 ประเภทหลัก ได้แก่ สาหร่ายทอด สาหร่ายเทมปุระ สาหร่ายอบ และสาหร่ายย่าง
ผลการดำเนินงานของบริษัทฯงวดปี 2557 มีสินทรัพย์รวม 1,276.70 ล้านบาท หนี้สินรวม 924.12 ล้านบาท และส่วนของผู้ถือหุ้น 352.58 ล้านบาท โดยมีรายได้รวม 2,726.30 ล้านบาท กำไรสุทธิ 198.58 ล้านบาท
ณ วันที่ 31 ธันวาคม 2557 บริษัทฯ มีทุนจดทะเบียนจำนวน 300,000,000 บาท เป็นทุนที่ชำระแล้วจำนวน 255,000,000 บาท แบ่งเป็นหุ้นสามัญจำนวน 255,000,000 หุ้น มูลค่าหุ้นละ 1 บาท ภายหลังจากการนำเสนอขายหุ้นสามัญต่อประชาชนจำนวน 80,000,000 หุ้นในครั้งนี้ บริษัทฯ จะมีทุนเรียกชำระแล้วเพิ่มขึ้นเป็นจำนวนเท่ากับ 300,000,000 บาท แบ่งเป็นหุ้นสามัญจ นวน 300,000,000 หุ้น มูลค่าที่ตราไว้หุ้นละ 1 บาท
ผู้ถือหุ้นรายใหญ่ของบริษัทฯ ณวันที่ 29 ธ.ค.2557 ประกอบด้วย นายอิทธิพัทธ์ พีระเดชาพันธ์ ถือหุ้น 115.50 ล้านหุ้น(45.29%)หลังเสนอขายหุ้นในครั้งนี้แล้วจะลดการถือหุ้นลงเหลือ 91 ล้านหุ้น(30.33%), บริษัท พีระเดชาพันธ์ โฮลดิ้ง จำกัด ถือหุ้น 90 ล้านหุ้น(35.29%)หลังเสนอขายหุ้นในครั้งนี้แล้วจะลดสัดส่วนการถือหุ้นลงเหลือ 30% ถือหุ้น 90 ล้านหุ้น
บริษัทฯ มีนโยบายการจ่ายเงินปันผลไม่ต่ำกว่าอัตราร้อยละ 40 ของกำไรสุทธิตามงบการเงินเฉพาะกิจการ ภายหลังจากหักภาษีและเงินทุนสำรองตามกฎหมายและเงินสำรองอื่น (ถ้ามี)